**ДОДАТНО ПОЈАШЊЕЊЕ 2**

НА ОСНОВУ ЗАХТЕВ ЗА ДОДАТНИМ ИНФОРМАЦИЈАМА У ВЕЗИ СА КОНКУРСНОМ ДОКУМЕНТАЦИЈОМ БР. 75-13-О

**„Питање бр. 1**

Закон о јавним набавкама у Члану 75. дефинише услове за учешће у јавној набавци. У ставу 2. тачка 5.) дефинисано је као услов за учествовање у јавној набавци, да понуђач “има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом”.

Како је премет јавне набавке испитивање, одржавање и сервисирања опреме за заштиту од пожара за Клинички центар Војводине, а ова опрема према Вашем захтеву садржи системе за аутоматску дојаву пожара, да ли се под ‚‚важећом дозволом надлежног органа” подразумева **Решење о испуњености услова за бављење пословима контролног испитивања и сервисирања система за аутоматску дојаву пожара** издато од стране МУП РС?

**Питање бр. 2**

Закон о јавним набавкама у Члану 75. дефинише услове за учешће у јавној набавци. У ставу 2. тачка 5.) дефинисано дефинисано је као услов за учествовање у јавној набавци, да понуђач “има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом”.

У складу са Чланом 2 Закона о заштити од јонизујућих зрачења и о нуклеарној сигурности “забрањено је обављање делатности са изворима јонизујућих зрачења и нуклеарним материјалима без претходно прибављеног одобрења које

издаје Агенција за заштиту од јонизујућих зрачења и нуклеарну сигурност Србије”.

Како је премет јавне набавке одржавање противпожарних централа и противпожарних система за аутоматску дојаву пожара коју у свом саставу садрже јонизационе јављаче пожара а контролни прегледи и сервис јонизационих јављача пожара спадају у радијациону делатност у смислу горе поменутог закона да ли се под ‚‚важећом дозволом надлежног органа”

подразумева и **Лиценца за обављање радијационе делатности и то послова монтаже, сервисирања, чишћења и привременог чувања јонизујуцих детектора дима** издата од РС Агенција за заштиту од јонизујуцих зрачења и нуклеарну сигурност Србије?“

Одговор:

Под „важећом дозволом надлежног органа“ подразумева се **Решење о испуњености услова за бављење пословима контролног испитивања и сервисирања система за аутоматску дојаву пожара** издато од стране МУП РС.

С поштовањем,

Комисија за јавну набаку